ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

...ต้นกล้า
“ตึกรามบ้านช่องสร้างด้วยปูนและอิฐ ชีวิตสร้างได้ด้วยปัญญา”
...l...ขอแสดงความยินดีกับ “หมอ 19 บาทนพ.พฤฒิชัย ดำรงรัตน์” รัฐมนตรีหนุ่มผู้ฟูมฟักความรักความเข้าใจกับสาวเก่ง “ปานบัว บุนปาน” ลูกสาวหัวแก้วหัวแหวนของ “ขรรค์ชัย บุนปาน” มายาวนานเกือบ 5 ปี จะได้ฤกษ์ดีพิธีหมั้นวันที่ 18 ก.พ.นี้ ที่บ้านของเจ้าสาว ส่วนพิธีแต่งต้องอดใจรออีกนิดหนึ่ง...
ช่วงนี้ “คุณหมอ 19 บาท” งดโปรแกรมเดินทางไกลสักพัก เพราะว่าที่เจ้าสาวห่วงพิเศษ...
คนที่เป็นพ่อสื่อพ่อชักนำพาให้ “หมอ 19 บาท” รู้จักจนผูกสมัครรักใคร่กะหนูหวานดวงใจของ “พี่ช้างขรรค์ชัย” นั้น ก็ไม่ใช่คนไกลที่ไหน เป็นคนใกล้ตัวจริงๆ เขาคนนั้นคือ “ธนการ ดำรงรัตน์” น้องชายสุดที่รักของหมอ 19 บาท นั่นละที่ชักนำให้รู้จักมักจี่กันจนสานสัมพันธ์กลายเป็นความรักความห่วงใย มีน้องชายน่ารักดีๆ แบบนี้หาได้ที่ไหน...คริๆ
...l...ธนาคารไทยพาณิชย์ตัดสินใจดึงมือดีจากเครือซิเมนต์ไทยมาร่วมชายคาอีกหน่อ ด้วยการแต่งตั้ง มนูญ สรรค์คุณากร ดำรงตำแหน่ง รองผู้จัดการใหญ่ กลุ่มทรัพยากรบุคคล เพื่อดูแลสายงานทรัพยากรบุคคลของธนาคาร รุกพัฒนาศักยภาพพนักงาน ซึ่งเป็นทรัพยากรที่สำคัญที่สุดของธนาคาร ควบคู่ไปกับการพัฒนาองค์กร มนูญเป็นคนได้รับคัดเลือกเป็นนักบริหารทรัพยากรดีเด่นของประเทศไทย จากสถาบันทรัพยากรมนุษย์ มหาวิทยาลัยธรรมศาสตร์ 
...l...ด้านคณะกรรมการบริหารกลุ่มทิสโก้ มีมติแต่งตั้งผู้ช่วยกรรมการผู้จัดการใหญ่ 3 คน ชลิต ศิลป์ศรีกุล ดูแลสายงานสินเชื่อลูกค้ารายย่อย ชาตรี จันทรงาม ดูแลสายงานด้านการเงินและบริหารความเสี่ยง และ ยุถิกา สนธยานาวิน ดูแลสายงานเทคโนโลยีสารสนเทศ